আন্দালুসিয়ার ইতিহাস
আন্দালুসিয়া বর্তমান ইউরোপের রাষ্ট্র স্পেনের একটি স্বায়ত্তশাসিত অঞ্চল এবং এটি স্পেনের স্বায়ত্তশাসিত অঞ্চলগুলোর মধ্য সবচেয়ে জনবহুল ও দ্বিতীয় বৃহত্তম অঞ্চল। এটির রাজধানীর হলো সেভিয়া । ইউরোপের দক্ষিণতম প্রান্তে অঞ্চলটির ভূ-কৌশলগত অবস্থানের কারণে এর ভৌগোলিক গুরুত্ব অপরিসীম। এ অঞ্চলটি ইউরোপ ও আফ্রিকার মধ্যবর্তী স্থানে ও আটলান্টিক মহাসাগর ও ভূমধ্যসাগরের মধ্যে অবস্থিত। সেইসাথে এর খনিজ ও কৃষি সম্পদ এনং বৃহৎ পৃষ্ঠের ক্ষেত্রফল (২৬ বর্গকিলোমিটার, যা অনেক ইউরোপীয় দেশের চেয়েও বড় ) সবার আগ্রহের একটি সংমিশ্রণ তৈরি করেছিল, যা আন্দালুসিয়াকে ধাতব যুগের শুরু থেকে অন্যান্য সভ্যতার আকর্ষণের কেন্দ্রবিন্দুতে পরিণত করেছিল। আফ্রিকা ও ইউরোপ মহাদেশের মধ্যে একটি সংযোগ হিসাবে অঞ্চলটির ভৌগোলিক অবস্থান এ তত্ত্বের দিকে স্পষ্ট ইঙ্গিত করে যে, প্রথম ইউরোপীয় আদিম মানবরা জিব্রাল্টার প্রণালী অতিক্রম করার পর আন্দালুসিয়ায় অবস্থান নিয়েছিল। আন্দালুসিয়ায় (লসমিলারেস, এল আর্গার ও টারটেসোস) বিকশিত প্রথম সংস্কৃতিগুলির মধ্যে একটি সুস্পষ্ট প্রাচ্যগত সূক্ষ্মতা ছিল; কারণ পূর্ব ভূমধ্যসাগরের লোকেরা খনিজের সন্ধানে আন্দালুসীয় উপকূলে বসতি স্থাপন করেছিল এবং তাদের সভ্যতার প্রভাব ছেড়েছিল। প্রাগৈতিহাসিক থেকে ইতিহাসে রূপান্তরের প্রক্রিয়া ( যা প্রোটোহিস্ট্রি বা প্রাগিতিহাস নামে পরিচিত) এই আগত জনগণের প্রভাবের সাথে প্রধানত ফিনিশীয় ও গ্রীকরা যুক্ত ছিল।